24 



Bogarászati kirándulás. 



Irta : Speiser Ferencz 8. J. ^) 



Délután egy órakor kiindulási helyünk a Kiserdő. 



Ma az összes rovarászó szerekkel indulunk bogárfogásra. 

 A Vajas szélén indulunk a nagy érsekuradalmi legelőre. A Vajas 

 sekélyes partjánál tömérdek növény van épen a legszebb virág- 

 zásban : menta, szironták, ernyős- és keresztes virágú növények, 

 málvák stb. Szerencsét próbálunk e kitűnő vadászterületen a 

 kaszálózsákkal. A kaszáló előrehaladva, gyorsan forgatja jobbra- 

 balra a kaszálózsákot és ha csigák csörömpölnének a zsákban, 

 azokat azonnal kiveszi, mert ezek összezúzzák a lágyszárnyú 

 meg az apró rovarokat. Rajta! forgasd a zsákot! így jól van! 

 Itt az árnyékban kutatjuk a fogott zsákmányt. Méhecskék, posz- 

 méh, darazsak, legyek hadd röpüljenek el; ezek képezik az elő- 

 csapatot. Kisebb-nagyobb sáskafélék, levélbolhák egész raja ugrik 

 ki a zsákból. Sok lágyszárnyú bogár, Cantharis, Malachius stb., 

 röpülve elmenekül. Most következik a serényen kapaszkodó, 

 mászó, futó, rohanó bogarak derékhada. Bödefélék, Coccinella, 

 Halyzia, Scymnus stb. minden szinben, alakban, nagyságban. 

 Tömérdek körtealakú, kis ormányos bogarak, Apion, Nanophyes 

 Gymnetron stb. futkároznak minden irányban. A széles testű 

 ormányosok, Centhorrhynchus, Rhinoncus stb., szintén sok alak- 

 ban, változatban vannak képviselve. Mennyi Sitona, Meligethes, 

 Cryptocephalus stb. stb. kapaszkodik a zsák oldalain ? Amit csak 

 kaszálunk, kopogtatunk a fákról, a kék zsákba tesszük, hogy a 

 rovarszemelő láda üresen ne álljon. 



Újból forgatjuk a kaszálózsákot ! Súrold végig a zsákot : a 

 ranunkulusz-csoporton, a menta- telepen, a sáson, nádon, csalánon. 

 A fűzfák árnyékában leülve, tartsunk szemlét a foglyokon. Hagy- 

 juk nyugodtan elrepülni a méheket, darazsakat, különben meg- 

 szúrnak. Mennyi szép. zöldesen, aranyosan, bronzosan fénylő 

 czinczérkéket sikerült elfognunk ez alkalommal ! Fiúk ! e csillogó 

 állatok nem czinczérek, noha azokhoz hasonlítanak, hanem fémes- 

 vagy aranybogarak. Donacia hicolora Zschach.^ Donacia semicuprea 

 Panz. stb. Ezeket bizonyára a sásról, meg a nádról kaszáltátok. 



1) Mutatvány szerzőnek fenti czím alatt megjelent és tanítványainak 

 oktatására szolgáló tanulmányából. (Ivülönlenyomat a kalocsai Jézus-társa- 

 sági főgimnázium 1906—7. évi értesítőjéből. 



